सांसद और सीएमडी ने किया आदर्श ग्राम का निरीक्षण
आदर्शग्राम हहाप में सांसद रामटहल चौधरी और सीसीएल के सीएमडी गोपाल सिंह ने निरीक्षण किया। इस क्रम में पंचायत के कई क्षेत्र के ग्रामीणों ने समस्याओं से उन्हें अवगत कराया। इसी क्रम में ग्रामीणों ने पूरे पंचायत क्षेत्र में सड़क, विद्यालय भवन, खेल का मैदान, चौराहों में स्ट्रीट लाइट, महिलाओं के लिए सिलाई मशीन, चापाकल की मांग की। इसपर सांसद ने सड़क, विद्यालय भवन एवं खेल का मैदान जल्द से जल्द बनाए जाने का आश्वासन दिया। इस संबंध में सरकार से इन विभागों के पदाधिकारियों से बात की। सीएमडी गोपाल सिंह ने ग्रामीणों की मांग पर सोलर लाइट, सिलाई मशीन और चापानल लगाने का आश्वासन दिया। दौरे के क्रम में सांसद प्रतिनिधि मनोज कुमार सिंह, विधायक प्रतिनिधि बिरसा पाहन, पंचायत समिति सदस्य रमेश मुंडा, मुखिया अर्चना मुंडा, छोटेराय मुंडा, सोमा मुंडा, दामोदर मुंडा आदि कई लोग उपस्थित थे।
hin_Deva hin_Deva